**Doložka vybraných vplyvov**

**A.1. Názov materiálu:**

Vládny návrh zákona, ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov a o zmene a doplnení zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov

**Termín začatia a ukončenia PPK: 28. 6. 2012 – 11. 7. 2012**

**A.2. Vplyvy:**

|  |  |  |  |
| --- | --- | --- | --- |
|  | Pozitívne\* | Žiadne\* | Negatívne |
| 1. Vplyvy na rozpočet verejnej správy | X |  |  |
| 2. Vplyvy na podnikateľské prostredie – dochádza k zvýšeniu regulačného zaťaženia? |  |  | X |
| 3, Sociálne vplyvy  – vplyvy  na hospodárenie obyvateľstva,  -sociálnu exklúziu,  - rovnosť príležitostí a rodovú rovnosť a vplyvy na zamestnanosť |  | X |  |
| 4. Vplyvy na životné prostredie |  | X |  |
| 5. Vplyvy na informatizáciu spoločnosti |  | X |  |

**A.3. Poznámky**

Vládny návrh zákona, ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov a o zmene a doplnení zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov by mal mať pozitívny dopad na rozpočet verejnej správy. Návrh zákona by mal ročne navyše do štátneho rozpočtu priniesť odhadom sumu 10 000 eur ročne, ktorá bude tvorená príjmom zo zvýšených pokút. V minulom roku orgány verejného zdravotníctva vybrali v rámci správneho konania s podnikateľskými subjektmi na pokutách viac ako 15 000 eur. Z toho dôvodu očakávame po zvýšení minimálnej hranice pokút vyššie príjmy do štátneho rozpočtu.

Vzhľadom k tomu, že z návrhu zákona vypadol pôvodne navrhovaný § 7a (povinnosť stavebne oddeľovať priestory zariadení od ostatných verejne prístupných priestorov v obchodných domoch), pripomienka Ministerstva hospodárstva SR ohľadom kvantifikácie negatívneho vplyvu na podnikateľské prostredie je bezpredmetná.

**A.4. Alternatívne riešenia**

**A.5. Stanovisko gestorov**

Ministerstvo životného prostredia SR, Ministerstvo financií SR a Ministerstvo práce, sociálnych vecí a rodiny nemajú pripomienky. Ministerstvo hospodárstva SR k materiálu „Návrh novely zákona č. 377/2004 Z. z. o ochrane nefajčiarov“ odporúča v doložke vybraných vplyvov uviesť negatívny vplyv na podnikateľské prostredie a vypracovať analýzu vplyvov, v ktorej je nutné konkretizovať dopady na podnikateľské prostredie. Negatívny vplyv odporúčame z dôvodu zvýšenej minimálnej a maximálnej hranice pokút podľa § 7a- Zákaz fajčenia v obchodných domoch (pôvodne od 331 eur do 3 319 eur, oproti návrhu od 500 eur do 15 000 eur). Ďalší negatívny dopad na podnikateľské prostredie predstavujú ešte nevyčíslené náklady pre dotknuté subjekty na budovanie stavebne oddelených priestorov, v ktorých sa môže fajčiť. Tiež sa rozširuje okruh zariadení, ktorých sa dotknú jednotlivé obmedzenia.